Cât costă un kilogram de cireşe. Comercianţii vând şi la bucată: 1 leu cireaşa.
În Suceava, un kilogram de cireşte costă 50 de lei. Cei care nu îşi permit îşi pot lua şi la bucată – 1 leu cireaşa. Primele cireşe de mai vin din Grecia.
Primele cireşe de mai au apărut, cel puţin pe piaţa din Suceava, iar preţul este unul pe măsură: 50 de lei kilogramul, relatează Monitorul de Suceava.Comercianţii vin şi cu o "ofertă" pentru cei pofticioşi, dar care nu îşi permit să îşi cumpere un kilogram sau mai multe: cireşe la bucată. Mai exact, cine vrea să îşi cumpere o singură cireaşă trebuie să plătească un leu."Se vând, chiar și cu kilogramul, dar sunt oameni care iau de 5 lei sau de 10 lei. Pe scurt, sunt clienți", au spus vânzătorii din piaţă.Tot ei afirmă cu preţul cireşelor, care sunt aduse din Grecia, este, de fapt, în scădere, pentru că în urmă cu puţin timp erau 80 de lei.Cireşele nu sunt singurele fructe la un preţ ridicat din Suceava. Roşiile se vând cu 12 lei/kg, pepenele galben la acelaşi preţ, iar caisele la 10 lei/kg.